كريم الشركي – كود لقاو بوليس الصبليون جثة راجل مضروب بقرطاسة فالرأس وسط طوموبيلة محروقة فمنطقة شيكلانا Chiclana بنفوذ إقليم قاديث Cadix فإسبانيا. البوليس فتحو تحقيق باش يتعرفو على هوية صاحب الجثة وتبين أنه مافيوزي منحدر من منطقة الريف المغربية والمعروف بالتبزنيس فالمخدرات ملقب بـالكزار وسميتو إبراهيم بوزو وفعمرو 52 سنة وكان هو العدو اللول ديال رضوان تاغي اللي دار جريمة قهوة لاكريم فمراكش ومطلوب فأوروبا وتشد فدولة الإمارات. عملية تصفية بوزو جات بعدما تعرفات عصابة تاغي على البلاصة اللي مخبع فيها بوزو فجنوب إسبانيا حيث عثر عليه مقتولا برصاصة في رأسه نهاية الأسبوع المنصرم وفي سيارة محترقة بإقليم قاديث الإسباني. وكان بوزو تعرض لعدة محاولات اغتيال من طرف عصابة تاغي حقاش كانو بجوجهوم واحد كيحاول يقتل لاخور باش واحد فيهم اللي يبقى أكبر زعماء المافيا وملي ماقدرش بوزو يقتل تاغي مشى بركك بيه عند البوليس وهادشي خلا تاغي يجند أفراد عصابتو لقتل بوزو اللي فلت من الموت فأكثر من مناسبة قبل أن تتم تصفيته في إسبانيا اللي كان هارب فيها.